Alus osallistui 8. maaliskuuta Hampton Roadsin taisteluun jo ennen valmistumistaan. Etelävaltiot yrittivät murtaa merisaarron, jota Pohjoisvaltiot pitivät yllä ylivoimaisen laivastonsa avulla. "Virginia" hyökkäsi törmäystaktiikkaa käyttäen "USS Cumberlandiin", joka upposi rikkoen "Virginian" keulan tehden törmäystaktiikan käytön mahdottomaksi. "USS Congress" huomasi tapahtuman ja aloitti tulitaistelun "Virginian" kanssa, mikä johti "Congressin" vaurioitumiseen. "Virginia" oli myös vaurioitunut ja sen jo ennestään hidas nopeus oli hidastunut entisestään.